ཡས་པས་
བཞེངས་སྟབས་སུ་མཛད་པ། རྣམ་པར་བསྒྱིངས་པའི་སྟབས་ཀྱིས་བཞུགས་པ། ཞལ་
གསུམ་ཕྱག་དྲུག་མ། རྩ་བའི་ཞལ་སེར་ཞིང་འཛུམ་ཁྲོའི་རྣམ་པ་ཅན།
གཡས་པའི་
-710-

རི་ཁྲོད་ལོ་མ་ཅན་གྱི་སྒྲུབ་ཐབས་གཟུངས་ཆོག་དང་བཅས་པ།
ཞལ་དཀར་ཞིང་ཞི་བ། གཡོན་པ་དམར་ཞིང་ཆགས་པའི་ཉམས་ཅན། ཞལ་རེ་རེ་
ཞིང་སྤྱན་གསུམ་གསུམ་དང་ལྡན་པ། ཕྱག་གཡས་ཀྱི་དང་པོས་ཐུགས་ཀར་རྡོ་རྗེ་
དང༌། གཉིས་པས་དགྲ་སྟ་འདེབས་པའི་ཚུལ་དང་། གསུམ་པས་མདའ་གསོར་ཞིང་
འཛིན་པ། གཡོན་གྱི་དང་པོས་སྡིགས་མཛུབ་ལ་རྡོ་རྗེ་ཞགས་པས་དཀྲིས་པ།
པས་མེ་ཏོག་དང་འབྲས་བུས་སྤུད་པའི་ཤིང་ལོ་གསར་པའི་སྦྲང་གཡབ་དང༌།
གཉིས་
གསུམ་
པས་གཞུ་འཛིན་པ། རིན་པོ་ཆེ་དུ་མ་དང་མེ་ཏོག་སྣ་ཚོགས་པའི་རྒྱན་གྱིས་སྤྲས་
ཤིང་། ལྷ་རྫས་ཀྱི་ན་བཟའ་དམར་པོའི་སྟོད་གཡོགས་ཅན། མེ་ཏོག་དང་འབྲས་བུ་
དུ་མས་སྤྲས་པའི་ཤིང་ལོ་གསར་པ་གཤིབས་པའི་སྨད་གཡོགས་ཅན། རབ་ཏུ་ཞི་ཞིང་
མཛེས་པ། སྦྲུལ་དཀར་པོས་སེ་རལ་ཁར་བྱས་པ། རལ་པའི་ཐོར་ཚུགས་གྱེན་དུ་
བཅིངས་ཤིང༌། ལང་ཚོ་ལ་བབ་པའི་སྐུ། ཤིན་ཏུ་མཛེས་ཤིང་གྲིམས་ལ། ཅུང་ཟད་
ཁྲོ་བའི་ཚུལ་ཅན་དུ་བསྒོམ་པར་བྱའོ། །ཡང་ན་ཕྱག་གཉིས་པར་བསམ་པར་བྱ་
སྟེ། སྐུ་མདོག་དམར་མོ་ཞལ་གཅིག་ཕྱག་གཉིས་མ། གཡས་པས་རྡོ་རྗེ་དང་བཅས་
པའི་ཁུ་ཚུར་གྱིས་བགེགས་ཀྱི་ཚོགས་ལ་བསྣུན་པར་མཛད་ཅིང་། གཡོན་པ་ཐུགས་
ཀར་སྡིགས་(༣༦༩)མཛུབ་མཛད་པས་གནོད་པར་བྱེད་པ་ཐམས་ཅད་ཀུན་དུ་གཟིར་
བ། དམར་ལ་ཟླུམ་པའི་སྤྱན་གསུམ་དང་ལྡན་ཞིང་ཁྲོ་གཉེར་བསྡུས་པ།
མཆེ་བ་
རྣམ་པར་གཙིགས་ཤིང་ལྟོ་བ་འཕྱངས་པ། སྐུ་ཐུང་ཞིང་སྦོམ་ལ་བརྗིད་པ། དབུ་སྐྲ་
སེར་པོ་གྱེན་དུ་འབར་བ། རུས་པ་དང་རིན་པོ་ཆེ་དང་སྦྲུལ་གདུག་པའི་རྒྱན་གྱིས་
བརྒྱན་ཅིང་། སྟག་གི་པགས་པའི་ཤམ་ཐབས་ཅན། བསྐལ་པའི་མེ་ལྟ་བུའི་ཡེ་ཤེས
ཀྱི་མེ་འབར་བའི་དབུས་སུ་བསྒོམ་པར་བྱའོ། །ཡང་ན་ཕྱག་བཞི་པ་བསྒོམ་པར་བྱ་
སྟེ། ཞལ་གཅིག་ཕྱག་བཞི་མ་སྐུ་མདོག་སྟོན་ཀའི་ནམ་མཁའ་ལྟར་སྔོ་ཞིང་དྭངས་
པ།
ཕྱག་གཡས་ཀྱི་དང་པོ་མཆོག་སྦྱིན་གྱི་ཕྱག་རྒྱས། ལྷའི་དཔག་བསམ་གྱི་ཤིང་
-711

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ལས་འཁྲུངས་པའི་འབྲས་བུས་འགྲོ་བའི་ནད་ཐམས་ཅད་སེལ་བར་མཛད་པ་ཡིན་
ཞིང་།
གཉིས་པས་དགྲ་སྟ་བསྣམས་པས་གདུག་པ་ཅན་རྣམས་ལ་བསྣུན་པར་མཛད་
པ། གཡོན་གྱི་དང་པོས་རྡོ་རྗེའི་ཞགས་པས་བགེགས་ཀྱི་ཚོགས་འཆིང་ཞིང་། གཉིས་
པས་ནོར་བུའི་ཡུ་བ་ཅན་གྱི་རྔ་ཡབ་དཀར་པོས་གདུལ་བྱ་རྣམས་ཀྱི་ནད་སེལ་བར་
མཛད་པ། ཤིན་ཏུ་མཛེས་པའི་སྐུ། སྒེག་པ་དང་ཁྲོ་བའི་ཉམས་ཅན། ཞི་བ་དང་
དྲག་པོའི་རྒྱན་ཐམས་ཅད་ཀྱིས་བརྒྱན་ཞིང་། ཤིང་ལོ་གསར་པ་རྣམ་པར་བཀྲམ་པའི་
སྟོད་གཡོགས་དང༌། སྟག་གི་པགས་པའི་སྨད་གཡོགས་མནབས་པ། གཡས་ཅུང་
ཟད་བསྐུམ་ཞིང་གཡོན་བརྐྱང་པའི་སྟབས་ཀྱིས་བཞེངས་པ། ཉི་མའི་དཀྱིལ་འཁོར་
གྱི་རྒྱབ་ཡོལ་ཅན་དུ་བསྒོམ་པར་བྱའོ། །འདི་དག་དུས་གཅིག་ལ་གསུམ་ཀ་བསྒོམ་
པར་བྱ་བ་ནི་མ་ཡིན་ཏེ། གང་ལ་མོས་པ་དེ་བསྒོམ་པར་བྱའོ། །དེ་ལྟར་བསྒོམས་
པའི་དཔྲལ་བར་ཨོཾ་དཀར་པོ་དང་། མགྲིན་པར་ཨཱཿདམར་པོ་དང་༌། སྙིང་གར་ཧཱུྃ་
སྔོན་པོ་དང་། སྙིང་གི་ནང་དུ་ཉི་མ་ལ་གནས་པའི་པཽ་རང་གི་ཁ་དོག་དང་མཐུན་
པར་བསྒོམ་པར་བྱའོ། །དེ་ནས་པཾ་ལས་སྣ་ཚོགས་པའི་འོད་ཟེར་འཕྲོས་པས་རང་
བཞིན་གྱི་གནས་ནས་རྗེ་བཙུན་མ་རི་ཁྲོད་ལོ་མ་གྱོན་པ་ལ་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ཀྱིས་བསྐོར་བ་མདུན་གྱི་ནམ་མཁའ་ལ་སྤྱན་དྲངས་པ་ལ་
སྔར་བཞིན་མཆོད་ནས། ཛཿཧཱུྃ་བྃ་ཧོཿ ཞེས་བརྗོད་པས་རང་དང་གཉིས་སུ་མེད་
པར་བསྟིམ་མོ། །ཡང་པཽ་གྱི་ཡི་གེ་དེ་ཉིད་ལས་འོད་ཟེར་དཔག་ཏུ་མེད་པ་སྤྲོས་པས་
དབང་གི་ལྷ་དེ་བཞིན་གཤེགས་པ་འཁོར་དང་བཅས་པ་སྤྱན་དྲངས་པ་ལ་སྔ་མ་ལྟར་
མཆོད་ནས། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་
བསྐུར་དུ་གསོལ། ཞེས་གསོལ་བ་བཏབ་པས། སངས་རྒྱས་དེ་རྣམས་ཀྱིས། ཇི་ལྟར་
བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་
-712

རི་ཁྲོད་ལོ་མ་ཅན་གྱི་སྒྲུབ་ཐབས་གཟུངས་ཆོག་དང་བཅས་པ།
པ་ཡིས། །དེ་བཞིན་བདག་གིས་དབང་བསྐུར་རོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་
ཏ་ས་མ་ཡ་ཤྲཱི་ཧཱུྃ། ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར་
བས། ལུས་ཐམས་ཅད་གང་། དྲི་མ་ཐམས་ཅད་དག །གསང་སྔགས་དང་ཕྲིན་
ལས་ཐམས་ཅད་ལ་དབང་བར་བྱས། ཆུ་ལྷག་མ་སྤྱི་བོར་ལུད་པས། དབང་རྟགས་
སུ་གྱུར་པ་ནི། ཕྱག་དྲུག་མ་ལ་མི་བསྐྱོད་པ།
གཉིས་པ་ལ་འོད་དཔག་ཏུ་མེད་
པ། བཞི་པ་ལ་དོན་ཡོད་གྲུབ་པར་བལྟའོ། །དེ་ནས་ལྷའི་སྐུ་སྣང་ལ་རང་བཞིན་
མེད་པ་མེ་ལོང་གི་ནང་གི་གཟུགས་བརྙན་ལྟ་བུ་ལ་རང་གི་སེམས་གཏད་ནས་མཉམ་
པར་གཞག་གོ། །གང་གི་ཚེ་སྔགས་ཟློ་བར་འདོད་ན། དེའི་(༣༧༠)ཚེ་སྙིང་གི་ནང་
གི་པཽ་གྱི་མཐའ་མར་སྔགས་ཀྱི་ཕྲེང་བ་གཡས་ཕྱོགས་སུ་འཁོར་བའི་འོད་ཀྱིས་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་རྒྱུད་བསྐུལ་བས་བདག་གི་རྒྱུད་བྱིན་
གྱིས་རློབ་ཅིང༌། བདག་དང་སེམས་ཅན་ཐམས་ཅད་ཀྱི་སྡིག་པ་དང་སྒྲིབ་པ་དང་
ནད་ཐམས་ཅད་བསལ་བར་བསམས་ལ། ཨོཾ་པི་ཤཱ་ཙི་པཎ་ཤ་ཝ་རཱི་སརྦ་ཛྭ་ར་པྲ་ཤ་
མ་ཎཱ་ཡ་སྭཱ་ཧཱ། ཞེས་ཅི་ནུས་པ་བཟླ་བར་བྱ་སྟེ། སྙིང་པོའི་སྔགས་སོ། །ཨོཾ་པི་ཤཱ་
ཙི་པཎ་ཤ་བ་རཱི་ཧྲཱིཿཧ་ཧཱུྃ་ཕཊ་སྭཱ་ཧཱ། ཞེས་བྱ་བ་ནི་ཉེ་བའི་སྙིང་པོའོ། །འདིའི་རྩ་
བའི་སྔགས་ཟློ་བར་འདོད་ན། གཟུངས་ཉིད་ནས་འབྱུང་བ་བཞིན་བཟླ་བར་
བྱའོ། །བསྙེན་པའི་གྲངས་ནི། རྩ་བའི་སྔགས་འབུམ་ཕྲག་གཅིག །སྙིང་པོ་འབུམ་
ཕྲག་ཉི་ཤུ། ཡང་སྙིང་འབུམ་ཕྲག་བཅོ་ལྔས་ཇི་སྐད་བཤད་པའི་ལས་ཐམས་ཅད་
འགྲུབ་པར་འགྱུར་རོ། །སྔགས་ཀྱི་བཟླས་པའི་ཆོ་གའོ། །དེ་ནས་རང་དང་གཞན་
གྱི་དོན་དུ་བུམ་པའི་ཆོ་ག་བྱེད་པར་འདོད་པས། བ་བྱུང་ལྔ་དང་དྲི་བཟང་པོས་བྱུགས་
པའི་མཎྜལ་ལ་ཚོན་རྩི་དཀར་པོས་པདྨ་འདབ་མ་བརྒྱད་པ་བྲིས་པའི་དབུས་
དང༌་། འདབ་མ་བརྒྱད་ལ་མེ་ཏོག་གི་ཚོམ་བུ་བཀོད་པའི་དབུས་སུ་བུམ་པ་མཚན་
-713-

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ཉིད་དང་ལྡན་པ། དར་རམ་རས་དཀར་པོའི་མགུལ་ཆིངས་པྲོག་ལྔའམ། བདུན་
དང་ལྡན་པས་བཅིང་། འབྲས་བུ་ཅན་གྱི་ཤིང་གི་རྩེ་མོ་མ་ཉམས་པའི་ཆུན་པོས་ཁ་
བརྒྱན་ནོ། །རིན་པོ་ཆེ་ལྔ་དང་། སྨན་ལྔ། དྲི་ལྔ། སྙིང་པོ་ལྔ། འབྲུ་ལྔ་དང་བཅས་
པའི་ཆུ་གཙང་མས་བཀང་བ་བཞག་པའི་སྟེང་དུ། རིན་པོ་ཆེའི་སྡེར་མ་འབྲུས་གང་
བའི་ནང་དུ། དེ་བཞིན་གཤེགས་པའི་རིང་བསྲེལ་དང་། འདི་ཉིད་ཀྱི་གཟུངས་
བཞུགས་ཤིང་། རབ་གནས་དང་ལྡན་པའི་མཆོད་རྟེན་བཞུགས་སུ་གཞུག །དེའི་
སྟེང་དུ་གདུགས་དཀར་པོ་དབུབ།
ཕྱོགས་བཞིར་མེ་ཏོག་དཀར་པོའི་ཕྲེང་བ་རེ་
གདགས། བྲེའམ་ཏོག་ལ་གཟུངས་ཐག་ཀྱང་བཅིང་ངོ་། །ཁོར་ཡུག་ཏུ་ཆུ་གཉིས་
སྔོན་དུ་འགྲོ་བའི་མཆོད་པ་ལྔ་དང༌་། གཞན་ཡང་མཆོད་རྫས་ཀྱིས་བསྐོར། སྨན་
དང༌། དཀར་གསུམ་མངར་གསུམ་གྱིས་བརྒྱན་པའི་གཏོར་མ་དང་། དམར་གཏོར་
དང༌་། ཡང་དཀར་གཏོར་གསུམ་དང་། དམར་གཏོར་གཉིས་དང༌། དཀར་གཏོར་
གཅིག །གང་འོས་པའི་གཏོར་མ་གཅིག་སྟེ་གཏོར་མ་དགུ་བཤམ་མོ། །དེ་ནས་རང་
ཉིད་ཁྲུས་བྱས། གོས་གཙང་མ་གྱོན། དཀོན་མཆོག་གསུམ་ལ་ཕྱག་འཚལ་ནས་གསོ་
སྦྱོང་བླངས་ལ། གོང་དུ་བསྟན་པ་ལྟར་བདག་བསྐྱེད་བསྒོམས་ལ་བཟླས་པ་ཅི་རིགས་
པ་བྱའོ། །དེ་ནས་དྲི་བཟངས་ཀྱི་ཆུ་ཀུ་ཤས་བུམ་པ་དང་མཆོད་པ་རྣམས་ལ་གཏོར་
ཞིང་༌། ཨོཾ་ཨ་མྲྀ་ཏེ་ཧཱུྃ་ཕཊ། ཅེས་བརྗོད་པས་མ་དག་པ་བསངས། ཨོཾ་སྭ་བྷཱ་ཝ་ཤུདྡྷྰ་
སརྦ་དྷརྨཿསྭ་བྷཱ་ཝ་ཤུདྡྷ྅་ཧཾ། ཞེས་བརྗོད་པས་ཐམས་ཅད་སྟོང་པར་བསམ། སྟོང་
པའི་ངང་ལས་མཆོད་རྫས་རྣམས། ཨོཾ་ཨཱཿཧཱུྃ་ལས་ལྷ་རྫས་ལས་གྲུབ་པའི་མཆོད་པ་
ངོ་བོ་བཟང་ཞིང་རྒྱ་ཆེ་བ་དཔག་ཏུ་མེད་པ་བསྐྱེད་ནས་སོ་སོའི་སྔགས་ཀྱི་བྱིན་གྱིས་
བརླབ་བོ། །མཆོད་རྫས་རྣམས་ཀྱི་དབུས་སུ་པཾ་ལས་པདྨ། ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་ཧཱུྃ་ལས་རིན་པོ་ཆེའི་བུམ་པ་ལྟོ་བ་ཡངས་ཤིང་མགྲིན་པ་ཕྲ་
-714-

རི་ཁྲོད་ལོ་མ་ཅན་གྱི་སྒྲུབ་ཐབས་གཟུངས་ཆོག་དང་བཅས་པ།
བ། དཔག་བསམ་གྱི་ཤིང་གིས་ཁ་བརྒྱན་ཞིང་ལྷ་རྫས་ཀྱི་གོས་ཀྱིས་མགུལ་པ་དཀྲིས་
པའི་སྟེང་དུ་ཧཱུྃ་ལས་རིན་པོ་ཆེའི་མཆོད་རྟེན་ཇི་སྐད་བཤད་(༣༧༡)པའི་མཚན་ཉིད་
དང་ལྡན་པ། རྒྱན་ཐམས་ཅད་གྱིས་སྤྲས་པ། ཡངས་ཤིང་རྒྱ་ཆེ་བ་བསྐྱེད་ལ། མཆོད་
རྟེན་གྱི་བུམ་པའི་ནང་དུ་སྔར་བཤད་པའི་ཚུལ་གྱིས་བཅོམ་ལྡན་འདས་མ་རི་ཁྲོད་ལོ་
མ་ཅན། ཡན་ལག་བཞི་རྫོགས་སུ་བསྐྱེད་དོ། ། དེའི་ཕྱི་རོལ་གྱི་སྟེང་དུ། སངས་རྒྱས་
དང་བྱང་ཆུབ་སེམས་དཔའ་དཔག་ཏུ་མེད་པ་དང༌། ཁོར་ཡུག་ཏུ་ཆོས་སྐྱོང་བའི་
སྲུང་མ་དང་། འཇིག་རྟེན་པ་ཐམས་ཅད་ཀྱིས་བསྐོར་བར་བལྟའོ། །དེ་དག་གོང་
དུ་བསྟན་པའི་མཆོད་པ་རྣམས་ཀྱིས་རིམ་པ་བཞིན་དུ་མཆོད་པར་བསམ་ཞིང༌།
འཇིག་རྟེན་ཁམས་འདི་དཔག་མེད་ན། །མཆོད་ཡོན་ཇི་སྙེད་ཡོད་པ་དང༌། །བདག་
གིས་གུས་པར་བཤམས་པ་འདི། །རི་ཁྲོད་ལོ་མ་གྱོན་མ་དང༌། །རྒྱལ་བ་འཁོར་དང་
བཅས་ལ་འབུལ། །བདག་ཅག་འཁོར་དང་བཅས་རྣམས་ཀྱི། །ནད་དང་བགེགས་
རྣམས་ཞི་བ་དང༌། །དངོས་གྲུབ་མ་ལུས་སྩལ་དུ་གསོལ། །ཨོཾ་སརྦ་ཏ་ཐཱ་ག་ཏ་པཎ་
ཤ་ཝ་རཱི་ས་པ་རི་ཝཱ་ར་ཨཏཱཾ་པྲ་ཏཱིཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཧཱུྃ། ཞེས་
བརྗོད་པས་མཆོད་ཡོན། དེ་བཞིན་དུ་མཆོད་ཡོན་གྱི་གནས་སུ་ཞབས་བསིལ་
དང༌་། ཨནྱཱཾ་གྱི་གནས་སུ་པཱ་ཏྱཾ་གིས་ཞལ་བསིལ་དང༌་། མེ་ཏོག་དང་། པུཥྤ།
བདུག་སྤོས་དང༌། དྷཱུ་པཾ། མར་མེ་དང་། དཱི་པཾ། དྲི་ཆབ་དང༌། གྷནཱཾ། ཞལ་
ཟས་དང་། ནཻ་ཝི་དྱེ། སིལ་སྙན་དང༌། ཤབྡ། ཞེས་པ་རྣམས་ཀྱིས་མཆོད་
ནས། རྒྱལ་བ་ཀུན་གྱི་ཡེ་ཤེས་སྒྱུ་མ་ཡིས། །ཆོ་འཕྲུལ་རྣམ་པར་འཕྲུལ་པ་ལས་བྱུང་
བའི། །ལྷ་མོ་གང་གིས་སྒྲུབ་པོའི་ནད་གདོན་བགེགས། །ཀུན་ནས་ཞི་མཛད་ཁྱོད་
ལ་ཕྱག་འཚལ་ལོ། །ཞིང་དང་ཡུལ་རྣམས་ཀུན་དུ་རྣམ་འཕྲུལ་ཞིང༌། ཁྱད་པར་རི་
ཁྲོད་གནས་སུ་རྣམ་རོལ་ནས། །སྒྲུབ་པ་པོ་ལ་དངོས་གྲུབ་ཀུན་སྩོལ་བ། །རི་ཁྲོད་
-715-

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དབང་ཕྱུག་མ་ལ་ཕྱག་འཚལ་ལོ།
།སྣ་ཚོགས་ཞལ་དང་ཕྱག་ཞབས་སྣ་ཚོགས་
དང་། །སྣ་ཚོགས་མདོག་དང་སྣ་ཚོགས་ཆ་ལུགས་དང༌། །སྣ་ཚོགས་རྒྱན་དང་སྣ་
ཚོགས་ཕྱག་མཚན་གྱིས། །རྣམ་པར་སྒེག་པ་ཁྱོད་ལ་ཕྱག་འཚལ་ལོ། །ཁྱད་པར་གང་
གིས་འདུལ་བའི་དུས་མཁྱེན་ནས། །མེ་ཏོག་འབྲས་བུ་དུ་མས་རྣམ་སྤུད་པའི། །ཤིང་
ལོ་གསར་པའི་ན་བཟས་རབ་ཀླུབས་པ། །ལོ་མ་གྱོན་མ་ཁྱོད་ལ་ཕྱག་འཚལ་
ལོ། །གསུང་གི་རིག་སྔགས་ཞི་བའི་ང་རོ་ཡིས། །འགྲོ་བའི་རིམས་དང་སྡུག་བསྔལ་
ཞི་མཛད་ཅིང༌། །དྲག་པོའི་གསང་སྔགས་འབྲུག་ལྟར་ཆེར་བསྒྲགས་པས། །གདུག་
པ་འཇོམས་མཛད་དེ་ལ་ཕྱག་འཚལ་ལོ། །ཉིད་ཐུགས་ཞི་བས་འགྲོ་བ་ཞི་མཛད་
ཅིང༌་། །བརྩེ་བས་རྗེས་ཆགས་དགེས་པ་ཆེན་པོ་ཡིས། །ཚེ་དང་དཔལ་འབྱོར་རྣམ་
པར་རྒྱས་མཛད་མ། །རྣམ་གྲོལ་ཡངས་པའི་ཐུགས་མངའ་ཁྱོད་ལ་འདུད། །སྒྲུབ་
དང་བཟླས་བརྗོད་བརྩོན་པས་ཁྱོད་ཀྱི་ཐུགས། །བསྐུལ་བས་བདག་ལ་བརྩེ་བས་ཉེར་
དགོངས་ནས། །བགེགས་དང་ནད་སོགས་སྡུག་བསྔལ་ཞི་བ་དང་། །ཚེ་དང་དཔལ་
འབྱོར་རྒྱས་པར་མཛད་དུ་གསོལ། །སྐྱེ་བ་ཀུན་དུ་བདག་གི་མགོན་མཛད་དེ། །ཉམ་
ངའི་འཇིགས་པ་ཀུན་ལས་བསྐྱབ་པ་དང༌། ། སྲིད་ཞིའི་བདེ་དགའ་རྒྱ་མཚོས་རབ་
འབྱོར་ཞིང༌་། །རྫོགས་སངས་ཡོན་ཏན་རྒྱ་མཚོར་འགྱུར་བར་མཛོད། །ཅེས་པས་
བསྟོད་ཅིང་གསོལ་བ་གདབ་བོ། །གཞན་ཡང་ཇི་ལྟར་འདོད་པའི་དོན་རྣམས་གསོལ་
བ་གདབ་པར་བྱའོ། །དེ་ནས་བསྒྲུབ་པའི་གྲོགས་དང་བཅས་པས་གཟུངས་ཐག་བཟུང་
ལ། རང་གི་སྙིང་ག་ནས་སྔགས་(༣༧༢)ཀྱི་ཕྲེང་བ་འཕྲོས་པས་གཟུངས་ཐག་ལ་བརྟེན་
ནས་སོང་བས་བཅོམ་ལྡན་འདས་མའི་རྒྱུད་བསྐུལ་བས། སྐུའི་ཆ་ལས་ཡེ་ཤེས་ཀྱི་
བདུད་རྩིའི་རྒྱུན་དཔག་ཏུ་མེད་པ་བབས་པས་བུམ་པའི་ནང་གང་བ་དང་། འོད་
ཟེར་གྱི་ཚོགས་འཕྲོས་པས། བདག་དང་སེམས་ཅན་གྱི་རིམས་ནད་དང་བགེགས་
-716-

རི་ཁྲོད་ལོ་མ་ཅན་གྱི་སྒྲུབ་ཐབས་གཟུངས་ཆོག་དང་བཅས་པ།
དང་འབྱུང་པོ་ཐམས་ཅད་ཀྱི་གནོད